
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


5. Τροποποίηση-συμπλήρωση των διατάξεων του π.δ/τος 

258/2005 (Α'316) - Καταστατικό του Οργανισμού Ασφά¬ 
λισης Ελεύθερων Επαγγελματιών (Ο.Α.Ε.Ε.). 1 

6. Τροποποίηση του π.δ. 242/1999 (Α' 201) «Οργανισμός του 

Υπουργείου Εμπορικής Ναυτιλίας», όπως έχει τροπο¬ 
ποιηθεί και ισχύει. 2 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 5 
Τροποποίηση-συμπλήρωση των διατάξεων του π.δ/τος 
258/2005 (Α'316) - Καταστατικό του Οργανισμού Ασφά¬ 
λισης Ελεύθερων Επαγγελματιών (Ο.Α.Ε.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 12 του ν. 2676/1999 (ΑΊ) «Οργα¬ 
νωτική και λειτουργική αναδιάρθρωση των φορέων κοινωνικής 
ασφάλισης και άλλες διατάξεις». 

2. Τ ις διατάξεις των άρθρων 22 και 35 του ν. 2084/1992 (ΑΊ65) 
«Αναμόρφωση της κοινωνικής ασφάλισης και άλλες διατά¬ 
ξεις». 

3. Τις διατάξεις του π.δ/τος 63/2005 (Α'98) «Κωδικοποίηση της 
νομοθεσίας για την Κυβέρνηση και τα κυβερνητικά όργανα». 

4. Τις διατάξεις του π. δ/τος 213/1992 (ΑΊ 02) «Οργανισμός 
της Γ ενικής Γ ραμματείας Κοινωνικών Ασφαλίσεων». 

5. Την υπ’ αριθμ. 26499/424/6.11.2006 οικονομική έκθεση της 
Δ/νσης Αναλογιστικών μελετών της Γ.Γ.Κ.Α. 

6. Τη γνώμη του Δ.Σ. του Ο.Α.Ε.Ε. που διατυπώθηκε κατά την 
735/24.10.2006 συνεδρίασή του. 

7. Τη γνώμη του Συμβουλίου Κοινωνικής Ασφάλισης που δι¬ 
ατυπώθηκε κατά την 22/2.11.2006 συνεδρίασή του. 

8. Το γεγονός ότι από το παρόν Διάταγμα δεν προκαλείται 
επιπλέον επιβάρυνση σε βάρος ούτε του Κρατικού Προϋπολογι¬ 
σμού ούτε του προϋπολογισμού του Ο.Α.Ε.Ε. δεδομένου ότι με 
τις διατάξεις του Προεδρικού αυτού διατάγματος επιδιώκεται 
η πλήρης ενοποίηση και κωδικοποίηση των διατάξεων της 
νομοθεσίας των τριών καταργούμενων Ταμείων. 

9. Την γνωμοδότηση 333/2006 του Συμβουλίου της Επικρά¬ 
τειας, μετά από πρόταση των Υπουργών Οικονομίας και Οι¬ 
κονομικών και Απασχόλησης & Κοινωνικής Προστασίας, απο¬ 
φασίζουμε: 


4 

10 Ιανουάριου 2007 

Άρθρο 1 

Οι διατάξεις του άρθρου 5 του π. δ/τος 258/2005 (Α' 316) 
αντικαθίσταται ως ακολούθως: 

«Αρθρο 5 

1. Οι ασφαλισμένοι του Ο.Α.Ε.Ε., ανεξάρτητα από το χρόνο 
υπαγωγής τους στην ασφάλιση του Οργανισμού, καταβάλλουν 
ασφαλιστικές εισφορές, το ποσό των οποίων είναι ίσο με το 
20% του ποσού της ασφαλιστικής κατηγορίας στην οποία 
υπάγονται. Η 1η ασφαλιστική κατηγορία δεν μπορεί να υπο¬ 
λείπεται του ποσού που ορίζεται από την παρ. 3 του άρθρου 
44 του ν. 2084/1992 (Α. 185) όπως κάθε φορά ισχύει. 

Οι ασφαλιστικές κατηγορίες καθορίζονται: 


ΑΣΦΑΛΙΣΤΙΚΕΣ ΚΑΤΗΓΟΡΙΕΣ 

ΠΟΣΑ ΣΕ ΕΥΡΩ ΑΠΟ 1.1.2006 

1η 

ευρώ 634,57 

2η 

ευρώ 780,35 

3η 

ευρώ 925,16 

4η 

ευρώ 1069,54 

5η 

ευρώ 1207,78 

6η 

ευρώ 1313,95 

7η 

ευρώ 1416,60 

8η 

ευρώ 1519,27 

9η 

ευρώ 1621,92 

10η 

ευρώ 1724,60 

11η 

ευρώ 1827,26 

12η 

ευρώ 1929,91 

13η 

ευρώ 2032,58 

14η 

ευρώ 2135,24 


2. Τα κατά την προηγούμενη παράγραφο ποσά των ασφα¬ 
λιστικών κατηγοριών αναπροσαρμόζονται με απόφαση του 
Υπουργού Απασχόλησης & Κοινωνικής Προστασίας, ύστερα 
από γνώμη του Δ.Σ του Ο.Α.Ε.Ε. 

3. Από τις παραπάνω ασφαλιστικές κατηγορίες οι 10 πρώτες 
είναι υποχρεωτικές και οι υπόλοιπες προαιρετικές. 

Οι ασφαλισμένοι του Οργανισμού, κατά την πρώτη υπαγωγή 
τους στην ασφάλισή του, κατατάσσονται στην πρώτη ασφαλι¬ 
στική κατηγορία και μετατάσσονται στις επόμενες υποχρεω¬ 
τικές κατηγορίες ανά τριετία και πάντα την 1η του έτους του 
επομένου εκείνου στο οποίο συμπληρώθηκε η τριετία . 

4. α. Οι ασφαλισμένοι με αίτησή τους προς τον ΟΑΕΕ, μπο¬ 
ρούν να επιλέξουν ανώτερη ασφαλιστική κατηγορία από αυτή 
που υπάγονται υποχρεωτικά για την καταβολή των ασφαλιστι¬ 
κών εισφορών, ή εφόσον βρίσκονται σε ανώτερη να επιλέξουν 
κατώτερη. 

β. Αν οι ασφαλισμένοι επιλέξουν υποχρεωτική κατηγορία 
ανώτερη εκείνης στην οποία υπάγονται σύμφωνα με το χρόνο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ασφάλισής τους, ο χρόνος παραμονής σ' αυτή δεν μπορεί να 
είναι μεγαλύτερος από τον συνολικό χρόνο που απαιτείται 
για την υποχρεωτική κατάταξη, στην επιλεγείσα κατηγορία, 
σύμφωνα με τα οριζόμενα από τις διατάξεις της παρ. 3 του 
παρόντος. 

γ. Σε περίπτωση αίτησης επαναφοράς, από προαιρετική σε 
υποχρεωτική κατηγορία ή σε κατώτερη από επιλεγείσα ανώ¬ 
τερη της υποχρεωτικής ασφαλιστικής κατηγορίας, η κατάταξη 
δεν μπορεί να γίνει σε κατώτερη ασφαλιστική κατηγορία από 
αυτή στην οποία θα κατατάσσονταν υποχρεωτικά οι ασφαλι¬ 
σμένοι, σύμφωνα με τα οριζόμενα από τις διατάξεις της παρ. 
3 του παρόντος. 

δ. Αίτηση για μεταβολή ασφαλιστικής κατηγορίας υποβάλ¬ 
λεται στον ΟΑΕΕ οποτεδήποτε, αλλά η κατάταξη θα γίνεται 
από την 1η του επόμενου έτους από την υποβολή της αίτησης 
και θα ισχύει για ολόκληρο το έτος. 

5. Πρόσωπα που υπήχθησαν στην ασφάλιση οποιουδήποτε 
ασφαλιστικού Οργανισμού ή του Δημοσίου μετά την 1.1.1993 
και τα οποία, αν και μπορούν να ασφαλισθούν στον Ο.Α.Ε.Ε., 
εξαιρούνται από την ασφάλιση του Οργανισμού δυνάμει των 
διατάξεων του άρθρου 39 του ν. 2084/1992 (Α' 165), επανερχό¬ 
μενα στην ασφάλιση του ΟΑΕΕ, κατατάσσονται σε ασφαλιστική 
κατηγορία συνυπολογιζόμενου και του χρόνου εξαίρεσης από 
αυτόν, εφόσον διατηρούσαν δραστηριότητα υπαγόμενη στην 
ασφάλιση του.» 

Άρθρο 2 

Τα π. δ/τα 127/1993 (Α. 54), 128/1993(Α. 54), 129/1993(Α. 54) 
καταργούνται. 

Άρθρο 3 

Το πρώτο εδάφιο της περίπτωσης η της παρ. 1 του άρθρου 
1 του π. δ/τος 258/2005 (Α' 316) αντικαθίσταται ως εξής: 

«η. Οι ιδιοκτήτες αυτοκινήτων δημόσιας χρήσης ή οι χρή¬ 
στες και οι εκμεταλλευτές αυτών, σε περίπτωση που έχει 
παρακρατηθεί η κυριότητα, αφότου με συμβόλαιο αγοράς ή 
άλλη πράξη μεταβίβασης όταν δεν απαιτείται συμβολαιογρα¬ 
φική πράξη, μεταβιβάζεται σε αυτούς η κυριότητα ή η χρήση 
και εκμετάλλευση του αυτοκινήτου, ανεξάρτητα από ποσοστό 
κυριότητας, νομής, χρήσης και εκμετάλλευσης.» 

Άρθρο 4 

Στο άρθρο 18 του π. δ/τος 258/2005 (Α' 316) επέρχονται οι 
κάτωθι μεταβολές: 

α. Η παράγραφος 7 καταργείται και η υπάρχουσα παρά¬ 
γραφος 8 αναριθμείται σε 9. 

β. Προστίθενται παράγραφοι 7 και 8 ως ακολούθως: 

«7. Ασφαλισμένοι των καταργούμενων φορέων ΤΕΒΕ, ΤΑΕ, 
ΤΣΑ, οι οποίοι ασφαλίστηκαν για πρώτη φορά από 1-1-1993 και 
συνεχίζουν την ασφάλισή τους στον Ο.Α.Ε.Ε., μετά την έναρξη 
ισχύος του καταστατικού του, κατατάσσονται στην ασφαλι¬ 
στική κατηγορία που υπήγοντο στις 31.12.2006. Η μετάταξή 
τους στην ανώτερη ασφαλιστική κατηγορία θα γίνει μετά την 
παρέλευση τριετίας στην ασφάλιση του Ο.Α.Ε.Ε. 

8. Σε περίπτωση υπαγωγής στην ασφάλιση δύο εκ των κα- 
ταργουμένων φορέων, οι από 1.1.1993 ασφαλιζόμενοι κατατάσ¬ 
σονται στη μεγαλύτερη ασφαλιστική κατηγορία οι δε μέχρι 
31.12.1992 ασφαλισμένοι, στην μεγαλύτερη από τις ασφαλιστι¬ 
κές κατηγορίες που κατατάσσονται σύμφωνα την παρ. 6 του 
άρθρου αυτού.» 

Άρθρο 5 

Η προβλεπόμενη εισφορά υπέρ του Κλάδου Υγείας του 
Οργανισμού, για τους από 1-1-1993 και μετά ασφαλισμένους, 
υπολογίζεται επί των ασφαλιστικών κατηγοριών της παρ. 1 
του άρθρου 5, του π.δ/τος 258/2005 (Α' 316), όπως κάθε φορά 
ισχύουν. 

Άρθρο 6 

Η ισχύς του προεδρικού διατάγματος αυτού αρχίζει από 
την 1.1.2007. 


Στον Υπουργό Απασχόλησης και Κοινωνικής Προστασίας 
αναθέτουμε τη δημοσίευση και εκτέλεση του παρόντος δι¬ 
ατάγματος. 

Αθήνα, 4 Ιανουάριου 2007 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΣΑΒΒΑΣ ΤΣΙΤΟΥΡΙΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 6 
Τροποποίηση του π.δ. 242/1999 (Α' 201) «Οργανισμός του 
Υπουργείου Εμπορικής Ναυτιλίας», όπως έχει τροπο¬ 
ποιηθεί και ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

(α) Του άρθρου 20 του ν. 2503/1997 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για τοπική αυ¬ 
τοδιοίκηση και άλλες διατάξεις» (ΦΕΚ Α' 107), σε συνδυασμό 
με τις διατάξεις της παρ. 10 του άρθρου 12 του ν. 3230/2004 
(ΦΕΚ Α' 44). 

(β) Του άρθρου 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα που κυρώθηκε με το άρθρο 
πρώτο του π.δ. 63/2005 (ΦΕΚ Α' 98). 

(γ) Της υπ’ αριθμ. ΔΙΔΚ/Φ.1/2/6139/23.3.2004 κοινής απόφασης 
του Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης και Αποκέ¬ 
ντρωσης» (ΦΕΚ 527 Β'). 

(δ) Της υπ’ αριθμ. 37930/ΔΙΟΕ 1264/14.10.2005 κοινής από¬ 
φασης του Πρωθυπουργού και του Υπουργού Οικονομίας και 
Οικονομικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 1432 Β'), όπως ισχύ¬ 
ει. 

2. Το γεγονός ότι από τις διατάξεις του παρόντος διατάγ¬ 
ματος προκαλείται ετήσια δαπάνη σε βάρος του κρατικού 
προϋπολογισμού, ύψους 22.600 ΕΥΡΩ περίπου, η οποία κατά 
το τρέχον οικονομικό έτος περιορίζεται στο ποσό των 5.700 
ΕΥΡΩ περίπου και θα καλυφθεί από τις εγγεγραμμένες πι¬ 
στώσεις στον προϋπολογισμό του Υπουργείου Εμπορικής 
Ναυτιλίας (Ειδ. Φ.41-110/ΚΑΕ ομ.0800) κατά την επόμενη πε¬ 
νταετία, η δαπάνη αυτή θα καλύπτεται από τις πιστώσεις 
που θα εγγράφονται ετησίως προς τούτο στον ανωτέρω προ¬ 
ϋπολογισμό. 

3. Την υπ’ αριθμ. 296/2006 γνωμοδότηση του Συμβουλίου της 
Επικράτειας με πρόταση του Υπουργού Εμπορικής Ναυτιλίας 
και των Υφυπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών, αποφασίζου¬ 
με: 

Άρθρο 1 

Το άρθρο 33 του π.δ. 242/1999, όπως αναριθμήθηκε σε άρ¬ 
θρο 29, σύμφωνα με την παράγραφο 2 του άρθρου 5 του π.δ. 
320/2001 (Α' 217), αντικαθίσταται ως εξής: 

«Άρθρο 29 

ΔΙΕΥΘΥΝΣΗ ΕΠΙΘΕΩΡΗΣΕΩΝ ΠΛΟΙΩΝ 

1. Η Διεύθυνση Επιθεωρήσεων Πλοίων είναι αρμόδια για την 
επιθεώρηση των πλοίων σε θέματα ναυπηγικά, μηχανοηλεκτρο- 
λογικού εξοπλισμού, ναυτιλιακού εξοπλισμού, σωστικών μέσων, 
πυρασφάλειας, τηλεπικοινωνιών, ενδιαίτησης και υγιεινής και 
για την έκδοση των προβλεπόμενων Πρωτοκόλλων Γενικής 
Επιθεώρησης (ΠΓΕ) ή πιστοποιητικών. 

2. Η Διεύθυνση Επιθεωρήσεων Πλοίων συγκροτείται από τα 
εξής Τρήματα: 

α. Ναυπηγικών Επιθεωρήσεων 

β. Μηχανοηλεκτρολογικών Επιθεωρήσεων και Μικρών Σκα¬ 
φών 

γ. Επιθεωρήσεων Ναυτιλιακού Εξοπλισμού, Σωστικών Μέσων 
και Πυρασφάλειας 
δ. Ενδιαίτησης-Υγιεινής 
ε. Τηλεπικοινωνιών Πλοίων 

στ. Συντονισμού και Ελέγχου Τοπικών Κλιμακίων Επιθεώρη¬ 
σης Πλοίων και Κλιμακίου Εκτάκτων Επιθεωρήσεων. 

3. Οι αρμοδιότητες της Διεύθυνσης Επιθεωρήσεων Πλοίων 
κατανέμονται μεταξύ των Τμημάτων της, όπως πιο κάτω: 

α. Στο Τμήμα Ναυπηγικών Επιθεωρήσεων 
αα) Η εκτέλεση των προβλεπομένων στο ναυπηγικό τομέα 
επιθεωρήσεων και ελέγχων των πλοίων και του εξαρτισμού 
τους και η σύνταξη των σχετικών εκθέσεων. 

ββ) Η διενέργεια επιθεωρήσεων σε περίπτωση βλαβών και 
ζημιών των πλοίων. 

γγ) Η διενέργεια τακτικών και εκτάκτων επιθεωρήσεων των 
πλοίων για έλεγχο των γραμμών φόρτωσης και η έκδοση των 
σχετικών πιστοποιητικών. 

δδ) Η παρακολούθηση του έργου των εξουσιοδοτημένων 
Οργανισμών στον τομέα των ναυπηγικών επιθεωρήσεων και 
πιστοποιήσεων. 

εε) Ο έλεγχος των μέσων πρόσδεσης και ασφάλισης του 
φορτίου. 

στστ) Η έκδοση-ανανέωση των πιστοποιητικών ασφαλείας 
κατασκευής των φορτηγών πλοίων και των συναφών πιστο¬ 
ποιητικών απαλλαγής. 

β. Στο Τμήμα Μηχανοηλεκτρολογικών Επιθεωρήσεων και 
Μικρών Σκαφών 

αα) Η εκτέλεση των προβλεπόμενων στο μηχανοηλεκτρο- 
λογικό τομέα και στα συναφή με τον τομέα αυτόν σύστημα 
επιθεωρήσεων και ελέγχων πλοίων καθώς και η σύνταξη σχε¬ 
τικών εκθέσεων. 

ββ) Η διενέργεια μηχανοηλεκτρολογικών επιθεωρήσεων σε 
περιπτώσεις βλαβών και ζημιών. 

γγ) Η τακτική επιθεώρηση των ανυψωτικών μέσων των πλοί¬ 
ων και η έκδοση των σχετικών πιστοποιητικών. 

δδ) Η παρακολούθηση του έργου των εξουσιοδοτημένων 
Οργανισμών. 

εε) Ο έλεγχος των διατάξεων αυτοματισμού ή τηλεχειρι¬ 
σμού μηχανημάτων των πλοίων και η χορήγηση των σχετικών 
βεβαιώσεων. 

στστ) Η μελέτη και ο χειρισμός θεμάτων που αφορούν στην 
ασφάλεια των μικρών σκαφών. 

γ. Στο Τμήμα Επιθεωρήσεων Ναυτιλιακού Εξοπλισμού, Σω¬ 
στικών Μέσων, Πυρασφάλειας. 

αα) Η επιθεώρηση του ναυτιλιακού εξοπλισμού, σωστικών 
μέσων και πυρασφάλειας και η σύνταξη των σχετικών εκθέ¬ 
σεων. 

ββ) Ο έλεγχος και η έγκριση των σχεδίων και λοιπών στοι¬ 
χείων που αφορούν στα σωστικά μέσα των υπό ναυπήγηση ή 
μετασκευή ή αρχική επιθεώρηση τελούντων πλοίων. 

γγ) Η παρακολούθηση και ο έλεγχος των εργασιών κατα¬ 
σκευής των ναυπηγούμενων και μετασκευαζόμενων πλοίων που 
αφορούν το ναυτιλιακό τομέα και τα σωστικά μέσα. 

δδ) Η διενέργεια επιθεωρήσεων σε περιπτώσεις βλαβών και 
ζημιών σε πλοία οι οποίες αφορούν το ναυτιλιακό εξοπλισμό. 

εε) Η παρακολούθηση και ο έλεγχος της καλής εκτέλεσης 
των υπό εξουσιοδοτημένων εταιρειών και συνεργείων ενερ- 
γούμενων επιθεωρήσεων 

και εργασιών συντήρησης των σωστικών και πυροσβεστικών 
μέσων των πλοίων. 

στστ) Ο υπολογισμός της μεταφορικής ικανότητας των σω¬ 
σίβιων λέμβων, πνευστών σχεδιών και πλευστικών συσκευών. 

ζζ) Ο έλεγχος και η παροχή εξουσιοδότησης σε εταιρείες 
και συνεργεία για τη διενέργεια επιθεωρήσεων και εργασι¬ 
ών συντήρησης των σωστικών και πυροσβεστικών μέσων των 
πλοίων. 


ηη) Η έκδοση πιστοποιητικών ασφαλείας εξαρτισμού φορτη¬ 
γών πλοίων και των συναφών πιστοποιητικών απαλλαγής. 

θθ) Η παρακολούθηση του έργου των εξουσιοδοτημένων 
Οργανισμών στον τομέα των ναυτιλιακών επιθεωρήσεων και 
πιστοποιητικών. 

δ. Στο Τμήμα Ενδιαίτησης - Υγιεινής 
αα) Η επιθεώρηση των χώρων ενδιαίτησης και υγιεινής επιβα¬ 
τών και πληρώματος και η σύνταξη των σχετικών εκθέσεων. 

ββ) Η παρακολούθηση οποιοσδήποτε μεταβολής των χώρων 
και μέσων ενδιαίτησης επιβατών και πληρώματος. 

γγ) Ο υπολογισμός του αριθμού επιβατών των επιβατηγών 
πλοίων. 

δδ) Ο έλεγχος και η θεώρηση των προβλεπόμενων από τις 
ισχύουσες διατάξεις σχεδίων και μελετών που αφορούν τους 
χώρους ενδιαίτησης και υγιεινής επιβατών και πληρώματος. 

εε) Η παρακολούθηση και ο έλεγχος των εργασιών κατα¬ 
σκευής των ναυπηγούμενων και μετασκευαζόμενων πλοίων 
σε θέματα ενδιαίτησης και υγιεινής των επιβατών και του 
πληρώματος. 

στστ) Έλεγχος εγγράφων που αφορούν θέματα Δημόσιας 
Υγείας όπως συντήρηση κλιματιστικού συστήματος, συντήρηση 
δεξαμενών και δικτύου πόσιμου νερού, πιστοποιητικά μυοκτο- 
νίας-εντομοκτονίας. 
ζζ)Έλεγχος φαρμακείου πλοίου. 

ηη)Έγκριση υγειονομικού υλικού (φορεία, φαρμακεία σωσί¬ 
βιων λέμβων και σχεδίων κ.λ.π.) για χρήση σε πλοία. 

θθ) Η παρακολούθηση θεμάτων ενδιαίτησης-υγιεινής επιβα¬ 
τών και πληρώματος, 
ε. Στο Τμήμα Τηλεπικοινωνιών Πλοίων 
αα) Η μελέτη και ο χειρισμός θεμάτων που αφορούν στις 
τηλεπικοινωνιακές εγκαταστάσεις πλοίων και σωστικών μέσων 
και τα μέσα ενδοσυνεννόησης. 

ββ) Η παρακολούθηση μελέτη και αξιολόγηση των διεθνών 
εξελίξεων στον τομέα των ραδιοεπικοινωνιών εμπορικών πλοί¬ 
ων και η υποβολή σχετικών εισηγήσεων. 

γγ) Η διενέργεια αρχικών και τακτικών επιθεωρήσεων στον 
τομέα τηλεπικοινωνιών και η έκδοση των προβλεπομένων πι¬ 
στοποιητικών. 

δδ) Ο έλεγχος και η παροχή εξουσιοδότησης εταιρειών 
και συνεργείων επιθεωρήσεων και εργασιών συντήρησης του 
ραδιοεξοπλισμού των σωστικών μέσων των πλοίων και των 
εταιρειών που αναλαμβάνουν την τεχνική υποστήριξη ξηράς 
των τηλεπικοινωνιακών εγκαταστάσεων των πλοίων. 

εε) Η έκδοση των αδειών εγκατάστασης και λειτουργίας των 
τηλεπικοινωνιακών σταθμών των εμπορικών πλοίων, σύμφωνα 
με την ισχύουσα νομοθεσία. 

στστ) Ο έλεγχος και η θεώρηση των ημερολογίων των τη¬ 
λεπικοινωνιακών σταθμών των εμπορικών πλοίων. 

ζζ) Ο έλεγχος των παραβάσεων των χειριστών ραδιοεπικοι¬ 
νωνιών των εμπορικών πλοίων. 

ηη) Ο έλεγχος των εκθέσεων των διενεργούμενων από τους 
εξουσιοδοτημένους Οργανισμούς και τα ΤΚΕΠ επιθεωρήσε¬ 
ων. 

θθ) Η χορήγηση ή ανάκληση των Διακριτικών Σταθμού Πλοί¬ 
ου (ΔΣΠ). 

ιι) Ο έλεγχος δικαιολογητικών και η εισήγηση στις αρμό¬ 
διες υπηρεσίες για ανάκληση Διεθνούς Διακριτικού Σήματος 
(ΔΔΣ). 

στ. Στο Τμήμα Συντονισμού και Ελέγχου Τοπικών Κλιμακίων 
Επιθεωρήσεων Πλοίων και Κλιμακίου Εκτάκτων Επιθεωρήσε¬ 
ων. 

αα) Η προώθηση γενικότερων θεμάτων αρμοδιότητας πε¬ 
ρισσοτέρων της μιας Διευθύνσεως του Κλάδου και η εισήγηση 
τρόπου αντιμετώπισής τους. 

ββ) Η έκδοση εγκυκλίων διαταγών ή εγγράφων για ενημέ¬ 
ρωση και παροχή γενικών οδηγιών προς τους ενδιαφερομέ¬ 
νους. 

γγ) Η εποπτεία και παρακολούθηση του έργου των Τοπικών 
Κλιμακίων Επιθεωρήσεων Πλοίων (ΤΚΕΠ) και η ενημέρωση 
αυτών και των Λιμενικών Αρχών επί σχετικών θεμάτων. 

δδ) Η έκδοση, θεώρηση και παράταση ισχύος των προβλεπό- 
μενων από τις διατάξεις της εσωτερικής Νομοθεσίας και των 
Διεθνών Συμβάσεων, Πρωτοκόλλων Γενικής Επιθεώρησης (ΠΓΕ) 
και Πιστοποιητικών Ασφαλείας Επιβατηγών Πλοίων, καθώς και 
κάθε κατηγορίας Πιστοποιητικών Ασφαλείας των πλοίων ή Πι¬ 
στοποιητικών Απαλλαγής αυτών αρμοδιότητας περισσότερων 
του ενός Τμημάτων του Κλάδου. 

εε) Η έκδοση της προβλεπόμενης έκθεσης αναγνώρισης 
πλοίου ως ελληνικού επιβατηγού. 

στστ) Η διενέργεια ελέγχων και εκτάκτων επιθεωρήσεων των 
υπό ξένη σημαία πλοίων στα πλαίσια των ισχυουσών διεθνών 
συμβάσεων. 

ζζ) Η διενέργεια ελέγχων και εκτάκτων επιθεωρήσεων των 
υπό ελληνική σημαία εμπορικών πλοίων.» 

Άρθρο 2 

Το εδάφ. (δ) της παραγράφου 3 του άρθρου 37 του 
π.δ. 242/1999 αντικαθίσταται ως εξής: 

«δ. Στο Τμήμα Κτιριακών Εγκαταστάσεων: 
αα) Η κατάρτιση και η παρακολούθηση της υλοποίησης του 
προγράμματος Δημοσίων Επενδύσεων στον τομέα κτιριακών 
εγκαταστάσεων του ΥΕΝ. 

ββ) Η εξασφάλιση οικοπέδων για την ανέγερση κτιρίων στέ¬ 
γασης των υπηρεσιών και εκπαιδευτικών συγκροτημάτων του 
ΥΕΝ και Λιμενικών Αρχών. 

γγ) Η τήρηση μητρώου παραχωρηθέντων οικοπέδων για τη 
στέγαση υπηρεσιών του Υ.Ε.Ν. και των Λιμενικών Αρχών και η 
μέριμνα για την εξασφάλισή τους. 

δδ) Η σύνταξη κτιριολογικών προγραμμάτων, η σύνταξη τε- 
χνοοικονομικών προδιαγραφών, η προκήρυξη και διενέργεια 
διαγωνισμών και η σύναψη συμβάσεων. 

εε) Η παρακολούθηση εκπόνησης μελετών και κατασκευής 
κτιριακών εγκαταστάσεων. 

στστ) Η τεχνική επιθεώρηση και εισήγηση βελτίωσης των 
κτιριακών εγκαταστάσεων των υπηρεσιών του Υ.Ε.Ν. και των 
Λιμενικών Αρχών και η εκπόνηση σχετικών μελετών. 

ζζ) Η οργάνωση μονίμων συνεργείων αντιμετώπισης περι¬ 
ορισμένης έκτασης, επείγουσας ή ειδικής φύσης κτιριακών 
έργων. 

ηη) Ο τεχνικός έλεγχος της καταλληλότητας των κτιρίων 
που μισθώνονται για τη στέγαση των υπηρεσιών του Υ.Ε.Ν. και 
των Λιμενικών Αρχών. 

θθ) Η λήψη των αναγκαίων μέτρων και η ανάληψη δράσεων 
για την εξασφάλιση της ακώλυτης πρόσβασης, διακίνησης και εν 
γένει εξυπηρέτησης των ατόμων με αναπηρίες (ΑμεΑ), στους χώ¬ 
ρους όπου στεγάζονται και λειτουργούν Υπηρεσίες του ΥΕΝ». 

Άρθρο 3 

Το εδάφιο 9 του άρθρου 96 του π.δ. 242/1999, αντικαθίσταται 
ως εξής: 

«9. Στα τμήματα της Διεύθυνσης Επιθεώρησης Πλοίων, προ- 
ΐστανταί: 

Ναυπηγικών Επιθεωρήσεων, Μηχανοηλεκτρολογικών Επι¬ 
θεωρήσεων και Μικρών Σκαφών, Επιθεωρήσεων Ναυτιλιακού 
Εξοπλισμού - Σωστικών Μέσων - Πυρασφάλειας, Ενδιαίτησης 
Υγιεινής, Συντονισμού - Ελέγχου Τ.Κ.Ε.Π. και Κλιμακίου Εκτά¬ 
κτων Επιθεωρήσεων, ανώτεροι αξιωματικοί Λ.Σ. 

Τηλεπικοινωνιών Πλοίων, υπάλληλος ΠΕ Ηλεκτρολόγων Μη¬ 
χανικών ή ΤΕ Ηλεκτρονικός ή ανώτερος αξιωματικός Λ.Σ. αντί¬ 
στοιχης εξειδίκευσης ή υπάλληλος κατηγορίας ΤΕ Ναυτικών 
ειδικότητας Ραδιοτηλεγραφητών Α' τάξης.». 


α. Οι Περιφερειακές Διοικήσεις του Λιμενικού Σώματος, των 
οποίων προίστανται ανώτατοι Αξιωματικού ΑΣ: 

αα) 1η Περιφερειακή Διοίκηση ΑΣ με έδρα την Καβάλα και 
περιοχή δικαιοδοσίας τους ΝομούςΈβρου - Ροδόπης - Ξάνθης 

- Καβάλας - Λέσβου - Χίου. 

ββ) 2η Περιφερειακή Διοίκηση ΑΣ με έδρα τη Θεσσαλονίκη 
και περιοχή δικαιοδοσίας τους Νομούς Θεσσαλονίκης - Χαλ¬ 
κιδικής - Ημαθίας - Πιερίας. 

γγ) 3η Περιφερειακή Διοίκηση ΑΣ με έδρα το Βόλο και πε¬ 
ριοχή δικαιοδοσίας τους Νομούς Λάρισας - Μαγνησίας - Φθι¬ 
ώτιδας - Βόρειας Βοιωτίας - Εύβοιας. 

δδ) 4η Περιφερειακή Διοίκηση ΑΣ με έδρα την Τήνο και πε¬ 
ριοχή δικαιοδοσίας τους Νομούς Κυκλάδων και Σάμου. 

εε) 5η Περιφερειακή Διοίκηση ΑΣ με έδρα το Ηράκλειο και 
περιοχή δικαιοδοσίας τους Νομούς Χανίων - Ρεθύμνου - Ηρα¬ 
κλείου - Λασιθίου - Δωδεκανήσου. 

στστ) 6η Περιφερειακή Διοίκηση ΑΣ με έδρα την Πάτρα 
και περιοχή δικαιοδοσίας τους Νομούς Αχάίας - Μεσσηνίας 

- Ηλείας - Κορίνθου - Αργολίδας - Αρκαδίας - Λακωνίας - Αι¬ 
τωλοακαρνανίας - Φωκίδας - Νότιας Βοιωτίας (περιλαμβάνει 
τη Λιμενική Αρχή Υ/Χ Αντίκυρας). 

ζζ) 7η Περιφερειακή Διοίκηση ΑΣ με έδρα την Κέρκυρα και 
περιοχή δικαιοδοσίας τους Νομούς Ζακύνθου - Κεφαλληνίας 

- Λευκάδας - Πρέβεζας - Θεσπρωτίας - Κέρκυρας. 

Λιμενικά Τμήματα, Λιμενικοί Σταθμοί και Υπάλληλοι Λιμένα 

που εδρεύουν σε διαφορετικό Νομό από εκείνο των Προϊστα¬ 
μένων τους Λιμενικών Αρχών, υπάγονται στην Περιφερειακή Δι¬ 
οίκηση που εποπτεύει την προϊσταμένη τους Λιμενική Αρχή, 
β) Λιμενικές Αρχές 

γ) Υπηρεσίες Ναυτιλιακών Ακολούθων στις Πρεσβευτικές 
και Προξενικές Αρχές, 
δ) Σχολές Εμπορικού Ναυτικού. 

ε) Περιφερειακοί Σταθμοί Καταπολέμησης Ρύπανσης 
(Π.Σ.Κ.Ρ.) 

στ) Πλοηγικοί Σταθμοί (Π.Σ.)» 

ΚΑΤΑΝΟΜΗ ΠΡΟΣΩΠΙΚΟΥ ΑΣ 
ΣΤΗΝ ΥΠΟ ΣΥΣΤΑΣΗ ΠΕΡΙΦΕΡΕΙΑΚΗ ΔΙΟΙΚΗΣΗ 



Άρθρο 5 

Η ισχύς του παρόντος Διατάγματος αρχίζει από την δημο¬ 
σίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε την δημοσί¬ 
ευση και εκτέλεση του παρόντος Προεδρικού Διατάγματος. 
Αθήνα, 4 Ιανουάριου 2007 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


Άρθρο 4 

Η παράγραφος 3 του άρθρου 2 του ΠΔ 242/1999 «Οργανι¬ 
σμός Υπουργείου Εμπορικής Ναυτιλίας (Α'201)», όπως το άρθρο 
αυτό αντικαταστάθηκε με το άρθρο 1 του π.δ. 320/2001 (Α'217), 
αντικαθίσταται ως ακολούθως: 

«3. Οι Περιφερειακές Υπηρεσίες του Υπουργείου Εμπορικής 
Ναυτιλίας είναι: 


ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

